Diari Oficial de la Generalitat Valenciana


Sumari del DOGV 9139, del 30-07-2021 (2021/8146)

RESOLUCIÓ de 15 de juliol de 2021, de la Direcció General de Modernització i Relacions amb l'Administració de Justícia de la Conselleria de Justícia, Interior i Administració Pública, per la qual es fa pública la relació de places corresponents a l'àmbit de la Comunitat Valenciana que s'ofereixen als aspirants aprovats en les proves selectives per a ingrés en el cos de tramitació processal i administrativa de l'Administració de justícia, torn lliure, convocada per l'Ordre JUS/903/2019, de 9 d'agost.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9139

Data del DOGV
:   30-07-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/8146


Data del document
:   15-07-2021

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * concurs administratiu

RESOLUCIÓ de 15 de juliol de 2021, de la Direcció General de Modernització i Relacions amb l'Administració de Justícia de la Conselleria de Justícia, Interior i Administració Pública, per la qual es fa pública la relació de places corresponents a l'àmbit de la Comunitat Valenciana que s'ofereixen als aspirants aprovats en les proves selectives per a ingrés en el cos de tramitació processal i administrativa de l'Administració de justícia, torn lliure, convocada per l'Ordre JUS/903/2019, de 9 d'agost.  
  
 [2021/8146]  
  
De conformitat amb el que s'estableix en la base dèsset de l'Ordre JUS/291/2019, de 4 de març (BOE 15.03.2019), per la qual s'estableixen les bases comunes que regiran els processos selectius per a l'ingrés o accés als cossos de funcionaris al servei de l'Administració de justícia, i en la base 8.1.a de l'Ordre JUS/903/2019, de 9 d'agost (BOE 31.08.2019), per la qual es convoca procés selectiu per a ingrés pel sistema general d'accés lliure en el cos de tramitació processal i administrativa de l'Administració de justícia, es resol:  
  
  
Primer  
Fer pública la relació de places desertes en l'àmbit territorial de la Comunitat Valenciana (annex I) que s'ofereixen als aspirants que han superat el procés selectiu per a ingrés pel sistema general d'accés lliure en el cos de tramitació processal i administrativa convocat per Ordre JUS/903/2019, de 9 d'agost.  
  
Segon  
Les sol·licituds de destinació dels aspirants d'aquest àmbit es presentaran en el registre electrònic de la Generalitat, https://www.gva.es/va/inicio/procedimientosid\_proc=21149>, d'acord amb el que estableix l'article 14 de la Llei 39/2015, d'1 d'octubre, del procediment administratiu comú de les administracions públiques. Aquelles persones que conforme al que es disposa en l'article anteriorment esmentat no tinguen obligació de relacionar-se a través de mitjans electrònics amb les administracions públiques i no puguen presentar electrònicament la seua sol·licitud, podran presentar-la, amb caràcter excepcional, en el Registre General de la Conselleria de Justícia, Interior i Administració Pública, oficina Prop 9 d'octubre, c/ de la Democràcia, 77, Ciutat Administrativa 9 d'Octubre, edifici A, 46892 València, o pels mitjans previstos en l'article 16 de la Llei 39/2015, d'1 d'octubre, del procediment administratiu comú de les administracions públiques, en el termini a comptar des del 2 d'agost fins al 3 de setembre de 2021, ambdós inclosos, entenent-se hàbil el mes d'agost a l'efecte de la presentació de les sol·licituds.  
  
  
Tercer  
Les sol·licituds es formalitzaran segons model que apareix com a annex II d'aquesta resolució d'acord amb les instruccions següents:  
En el model d'instància podran relacionar-se fins al màxim de les places oferides, indicant l'òrgan, la localitat, la província i la funció.  
  
En cas de no correspondre-li cap de les destinacions especificades d'aquesta manera, per no sol·licitar un nombre suficient de places, se seguirà l'ordre de preferència per províncies que els interessats indiquen en el model de sol·licitud.  
Dins de cada província, les destinacions seran adjudicades per l'ordre següent:  
1. Tribunal Superior de Justícia de la Comunitat Valenciana.  
2. Audiències provincials.  
3. Fiscalies.  
4. Relacions de llocs de treball de l'oficina judicial en la capital de província on estiga implantada.  
5. Instituts de medicina legal i ciències forenses de la C. Valenciana.  
  
6. Serveis comuns d'assumptes generals i actes de comunicació.  
7. Jutjats d'instrucció.  
8. Jutjats penals.  
9. Jutjats de vigilància penitenciària.  
10. Jutjats de violència sobre la dona.  
11. Jutjats de primera instància.  
12. Jutjats mercantils.  
13. Jutjats contenciosos administratius.  
14. Jutjats socials.  
15. Jutjats de primera instància i instrucció.  
16. Jutjats de menors.  
17. Jutjats de pau.  
18. Relacions de llocs de treball de l'oficina judicial en la localitat on estiga implantada.  
  
Quart  
Es procedirà a l'adjudicació de destinacions segons l'ordre obtingut en tot el procés selectiu.  
  
Cinqué  
Cap aspirant no podrà anul·lar ni modificar la seua sol·licitud una vegada acabat el termini de presentació d'aquestes.  
  
Sisé  
En cas de no formular sol·licitud de places o no correspondre-li cap de les sol·licitades, es procedirà a destinar-li, amb caràcter forçós, a qualsevol de les places no adjudicades.  
  
Seté  
L'adjudicació de les destinacions es farà amb caràcter forçós, d'acord amb l'ordre de puntuació obtingut en les proves selectives en l'àmbit de la Comunitat Valenciana.  
  
Huité. Les destinacions adjudicades tindran caràcter definitiu equivalent amb caràcter general als obtinguts per concurs, sense que puguen participar en aquest fins que no hagen transcorregut dos anys des de la data de la resolució en la qual se'ls adjudique destinació definitiva. Per al còmput dels dos anys s'estarà al que s'estableix en el paràgraf segon de l'article 529.3 de la Llei orgànica 6/1985, d'1 de juliol, del poder judicial.  
  
Contra aquesta resolució podrà interposar-se recurs potestatiu de reposició en el termini d'un mes davant la Direcció General de Modernització i Relacions amb l'Administració de Justícia, o contenciós administratiu davant els jutjats contenciosos administratius de la ciutat de València en el termini de dos mesos a partir de l'endemà de la publicació.  
  
València, 15 de juliol de 2021.- La directora general de Modernització i Relacions amb l'Administració de Justícia: Àngels Bixquert Sanz.